
ประกาศองค์การบริหารส่วนตำบลนายายอาม
เรื่อง  มาตรการการส่งเสริมคุณธรรมและความโปร่งใสภายในหน่วยงาน
**************************
		ตามพระราชบัญญัติมาตรฐานทางจริยธรรม  พ.ศ.  2562  เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้น ๆ  และการประเมินคุณธรรมความโปร่งใสในการดำเนินงานของหน่วยงานภาครัฐ (ITA)  โดยกำหนดให้หน่วยงานภาครัฐมีมาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น  สมาชิกสภาท้องถิ่นและข้าราชการองค์กรปกครองส่วนท้องถิ่น
		อาศัยอำนาจตามความในมาตรา  5  แห่งพระราชบัญญัติมาตรฐานทางจริยธรรม  พ.ศ.  2562  องค์การบริหารส่วนตำบลนายายอาม  จึงได้กำหนดมาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น  สมาชิกสภาท้องถิ่นและข้าราชการองค์กรปกครองส่วนท้องถิ่น  ดังนี้
	
	1.  ยึดมั่นในคุณธรรมและจริยธรรม
	2.  ซื่อสัตย์สุจริต  มีจิตสำนึกที่ดีและรับผิดชอบต่อหน้าที่
	3.  กล้าตัดสินใจและกระทำในสิ่งที่ถูกต้องชอบธรรม
	4.  คิดถึงประโยชน์ส่วนรวมมากกว่าประโยชน์ส่วนตัวและมีจิตสาธารณะ
	5.  มุ่งผลสัมฤทธิ์ของงาน
	6.  ปฏิบัติหน้าที่อย่างเป็นธรรมและไม่เลือกปฏิบัติ
	7.  ดำรงตนเป็นแบบอย่างที่ดีรักษาภาพลักษณ์ของทางราชการ
	8.  ยึดมั่นในระบอบประชาธิปไตยอันมีพระมหากษัตริย์เป็นประมุข
	
	จึงประกาศมาเพื่อทราบโดยทั่วกัน


			ประกาศ  ณ  วันที่  21  มกราคม  พ.ศ.  2565



(นายศุภกิจ  จินดาพรรณ)
นายกองค์การบริหารส่วนตำบลนายายอาม





คำถวายสัตย์ปฏิญาณเพื่อเป็นข้าราชการที่ดี

ข้าพระพุทธเจ้า ขอถวายสัตย์ปฏิญาณว่า
จะประพฤติปฏิบัติตนเป็นข้าราชการที่ดี และพลังของแผ่นดิน มีความซื่อสัตย์สุจริต
เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติ
และประชาชน สร้างสรรค์คุณประโยชน์แก่แผ่นดิน
และดำเนินชีวิตโดยยึดมั่นในหลักธรรมคำสอนแห่งศาสนา
ตามแนวทางในพระบรมราโชวาทตลอดไป
ด้วยเกล้าด้วยกระหม่อม ขอเดชะ

กิจกรรมเข้าแถวเคารพธงชาติทุกวันจันทร์พร้อมถวายสัตย์ปฏิญาณการเป็นข้าราชการที่ดี
	
	เพื่อแสดงออกถึงความรักชาติ  ศาสนาและพระมหากษัตริย์  ตลอดจนรับมอบนโยบายในการบริหารจากผู้บริหารท้องถิ่น  เพื่อนำมาปรับใช้ในการบริการประชาชนในพื้นที่ตำบลนายายอาม

